stanford-oval/wikipedia huggingface dataset:
1 − 2 + 3 − 4 + · · ·
รูปทั่วไป

ผลคูณโคชีชั้นที่สามของ 1 - 1 + 1 - 1 + … คือ 1 - 3 + 6 - 10 + … ซึ่งเป็นอนุกรมสลับของจำนวนสามเหลี่ยม โดยมีผลรวมอาเบลและผลรวมออยเลอร์เป็น 1/8 ผลคูณโคชีชั้นที่สี่ของ 1 + 1 - 1 + 1 - … คือ 1 - 4 + 10 - 20 + … ซึ่งเป็นอนุกรมสลับของจำนวนทรงสี่หน้า โดยมีผลรวมอาเบลเป็น 1/16
รูปแบบทั่วไปอีกรูปแบบหนึ่งของอนุกรม 1 − 2 + 3 − 4 + … ที่แตกต่างออกไปเล็กน้อยคืออนุกรม 1 − 2n + 3n − 4n + … สำหรับจำนวนเต็มบวก n อนุกรมดังกล่าวจะสามารถหาผลรวมอาเบลได้ดังนี้:
เมื่อ Bn เป็นจำนวนแบร์นูลลี สำหรับจำนวนเต็มบวกคู่ n = 2k ผลรวมจะสามารถลดรูปได้เป็น
ผลรวมสุดท้ายนั้นได้ถูกกล่าวถึงในเชิงขบขันโดย นีลส์ เฮนริก อาเบล ในปี พ.ศ. 2469:
อนุกรมลู่ออกล้วนแต่เป็นผลงานของปีศาจ และเป็นเรื่องน่าอายที่มีใครพยายามจะหาบทพิสูจน์ของมัน หากใครใช้มัน เขาจะไม่มีความสุขและจะสร้างแต่ข้อขัดแย้งจำนวนมาก ไม่มีสิ่งใดน่ากลัวไปกว่าการกล่าวว่า
เมื่อ n เป็นจำนวนเต็มบวก นี่แหละเป็นสิ่งที่น่าขัน
อาจารย์ของเชซะโร เออแฌน ชาร์ล กาตาล็อง เป็นผู้ที่ไม่สนใจในอนุกรมลู่ออกเช่นกัน ด้วยอิทธิพลของกาตาล็อง ในตอนแรกเชซะโรเคยเรียกสูตรทั่วไปของ 1 − 2n + 3n − 4n + ... ว่าเป็น "สมการที่น่าขัน" ต่อมาในปี พ.ศ. 2426 เขาได้แสดงความเห็นว่าสูตรนั้นผิดแต่มีประโยชน์ จนในที่สุด เมื่อ พ.ศ. 2433 เชซะโรจึงได้เริ่มศึกษาสูตรดังกล่าวด้วยวิธีสมัยใหม่ และได้ตีพิมพ์เป็นผลงานชื่อ Sur la multiplication des séries ("ว่าด้วยการคูณอนุกรม")
ได้มีการศึกษาอนุกรมนี้สำหรับค่า n ที่ไม่เป็นจำนวนเต็มด้วย ซึ่งนำไปสู่ฟังก์ชันอีตาของดิริชเลต์ ส่วนหนึ่งของแรงบันดาลใจที่ทำให้ออยเลอร์ศึกษาอนุกรมที่เกี่ยวข้องกับ 1 − 2 + 3 − 4 + ... คือสมการเชิงฟังก์ชันของฟังก์ชันอีตา ซึ่งนำไปสู่สมการเชิงฟังก์ชันฟังก์ชันซีตาของรีมันน์ ออยเลอร์ได้มีชื่อเสียงจากการหาค่าของฟังก์ชันดังกล่าวสำหรับจำนวนคู่ (รวมถึงปัญหาบาเซิล) และได้พยายามที่จะหาค่าของฟังก์ชันสำหรับจำนวนคี่ แต่ก็ยังไม่มีใครสามารถหาได้จนถึงปัจจุบัน ฟังก์ชันอีตานั้นง่ายกว่าที่จะจัดการด้วยวิธีของออยเลอร์ เนื่องจากลำดับดิริชเลต์ของมันสามารถหาผลรวมอาเบลได้ในทุกจุด ในขณะที่ฟังก์ชันซีตานั้นหาผลรวมได้ยากในจุดที่มันลู่ออก ตัวอย่างเช่น ฟังก์ชันซีตาของอนุกรม 1 − 2 + 3 − 4 + ... คืออนุกรม 1 + 2 + 3 + 4 + ⋯ ซึ่งต้องใช้วิธีการที่ยากมากในการหาผลรวม
ดูเพิ่ม

อนุกรมแกรนดี
1 + 2 + 3 + 4 + ⋯
ฟังก์ชันอีตาของดิริชเลต์
ฟังก์ชันซีตาของรีมันน์
กีฬายิงปืนในโอลิมปิกฤดูร้อน 2008 – รอบคัดเลือก

แม่แบบ:ยิงปืนโอลิมปิกฤดูร้อน2008
การแข่งขันกีฬายิงปืนในโอลิมปิกฤดูร้อน 2008 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 390 คน แต่ละประเทศสามารถส่งนักกีฬาเข้าแข่งขันได้สูงสุด 2 คนต่อรายการ การคัดเลือกสิ้นสุดเมื่อวันที่ 12 ธันวาคม ค.ศ. 2007
กีฬายิงปืนในโอลิมปิกฤดูร้อน 2004 – รอบคัดเลือก

แม่แบบ:ยิงปืนโอลิมปิกฤดูร้อน2004
การแข่งขันกีฬายิงปืนในโอลิมปิกฤดูร้อน 2004 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 390 คน แต่ละประเทศสามารถส่งนักกีฬาเข้าแข่งขันได้สูงสุด 2 คนต่อรายการ การคัดเลือกสิ้นสุดเมื่อวันที่ 19 กุมภาพันธ์ ค.ศ. 2004
คนุต ลาวาร์ด

เจ้าชายคนุต ลาวาร์ด (เดนมาร์ก: Knud Lavard) (12 มีนาคม ค.ศ. 1096 - 7 มกราคม ค.ศ. 1131) เป็นเจ้าชายเดนมาร์ก ทรงเป็นดยุกแห่งชเลสวิชพระองค์แรก และเป็นเจ้าชายเดนมาร์กพระองค์แรกที่เป็นทั้งขุนนางศักดินาในเดนมาร์กและเยอรมนีพร้อมกัน นำไปสู่ตำแหน่งคู่ทางประวัติศาสตร์ในจัตแลนด์ใต้ พระองค์ถูกปลงพระชนม์โดยพระญาติคือ เจ้าชายมักนุสแห่งเดนมาร์ก (ต่อมาคือ พระเจ้ามักนุสที่ 1 แห่งสวีเดน ราวค.ศ. 1106 - ค.ศ. 1134) ผู้ทรงเห็นว่าเจ้าชายคนุตเป็นคู่แข่งในการสืบราชบัลลังก์เดนมาร์ก เจ้าชายคนุต ลาวาร์ดทรงได้รับการประกาศเป็นนักบุญใน ค.ศ. 1170
พระองค์ทรงเป็นบรรพบุรุษของกษัตริย์เดนมาร์กสายราชสกุลวัลเดมาร์ (Valdemarerne) และสายสันตติวงศ์สืบทอดต่อมา เจ้าชายคนุต ลาวาร์ดเป็นพระบิดาในพระเจ้าวัลเดมาร์ที่ 1 แห่งเดนมาร์ก (Valdemar den Store) และทรงเป็นสมเด็จปู่ในพระเจ้าวัลเดมาร์ที่ 2 แห่งเดนมาร์ก (Valdemar Sejr)
พระราชประวัติ

เจ้าชายคนุต ลาวาร์ดทรงเป็นพระราชโอรสตามกฎหมายเพียงพระองค์เดียวของพระเจ้าอีริคที่ 1 แห่งเดนมาร์ก ที่ประสูติแต่พระราชินีบอดิล ทูร์โกต์สแด็ทเทอร์ เมื่อพระราชบิดาสวรรคตใน ค.ศ. 1103 ด้วยความที่เจ้าชายยังทรงพระเยาว์ พระองค์จึงถูกมองเข้าในการเลือกตั้งพระมหากษัตริย์ ค.ศ. 1104 พระองค์เติบโตขึ้นจากการดูแลใกล้ชิดจากขุนนางตระกูลไวด์ ซึ่งต่อมาจะเป็นผู้สนับสนุนพระองค์อย่างยิ่ง ในค.ศ. 1115 พระเจ้านีลส์แห่งเดนมาร์ก สมเด็จอาของเจ้าชาย ได้แต่งตั้งเจ้าชายเป็นยาร์ลแห่งชเลสวิช (jarl af Sønderjylland) เพื่อให้พวกชนเผ่าสลาวิกโอบอทริเทสหยุดโจมตีเดนมาร์ก ในช่วงสิบห้าปีต่อมา เจ้าชายคนุตได้ทรงสร้างสันติภาพในเขตชายแดนจนประสบความสำเร็จ พระองค์ได้รับตำแหน่งดยุกแห่งฮ็อลชไตน์ (Hertug af Holsten) และเป็นขุนนางในสังกัดของจักรวรรดิโรมันอันศักดิ์สิทธิ์
ดูเหมือนว่าพระองค์จะเป็นพระบรมวงศานุวงศ์เดนมาร์กพระองค์แรก ผู้ทรงถูกดึงดูดด้วยวัฒนธรรมคติแห่งอัศวินของเยอรมนีในยุคกลาง บ่งบอกด้วยการที่ทรงเปลี่ยนชื่อตำแหน่งของพระองค์เป็นดยุกแห่งชเลสวิช (Hertug af Slesvig) ภาพลักษณ์ของพระองค์ได้รับความนิยม และอาจจะได้เป็นรัชทายาทในราชบัลลังก์ของสมเด็จอา แต่พระองค์ก็ยังทรงมีศัตรูที่ทรงอำนาจในหมู่เจ้าชายและขุนนางเดนมาร์ก ซึ่งได้ตั้งคำถามต่อความจงรักภักดีของพระองค์ที่มีต่อจักรพรรดิโลทาร์ที่ 3 แห่งจักรวรรดิโรมันอันศักดิ์สิทธิ์ ผู้ทรงยอมรับให้พระองค์เป็นผู้ปกครองชาวเวนด์ตะวันตก
ทั้งกษัตริย์นีลส์และพระโอรสของพระองค์คือ พระเจ้ามักนุสที่ 1 แห่งสวีเดน หรือ มักนุสผู้แข็งแกร่ง ทรงตื่นตระหนกที่เจ้าชายคนุตได้รับการยอมรับจากจักรพรรดิโลทาร์ที่ 3 ในวันที่ 7 มกราคม ค.ศ. 1131 เจ้าชายคนุตทรงถูกล่อลวงให้มาติดกับที่ป่าฮารัลด์สเต็ด (Haraldsted Skov) ใกล้เมืองริงสเต็ดบนเกาะเชลลันด์ พระองค์ถูกปลงพระชนม์โดยมักนุส โบสถ์ริงสเต็ดซึ่งเป็นโบสถ์คณะเบเนดิกตินแห่งแรกๆ ในเดนมาร์ก ได้เป็นสถานที่ฝังพระศพของเจ้าชายคนุตที่แรก ในค.ศ. 1157 พระศพของเจ้าชายได้ถูกย้ายไปฝังที่หอสวดมนต์ใหม่ของโบสถ์นักบุญเบ็งท์ในริงสเต็ด หอสวดมนต์นี้ (Knut Lavards Kapel) ได้ถูกสร้างขึ้นบริเวณที่พระองค์สิ้นพระชนม์แต่หอสวดมนต์นี้ก็หายสาปสูญไปหลังการปฏิรูปศาสนาฝ่ายโปรเตสแตนต์ ซากโบราณสถานได้ถูกค้นพบใน ค.ศ. 1883 ต่อมาใน ค.ศ. 1902 มีอนุสรณ์สถานรูปไม้กางเขนขนาด 4 เมตรถูกสร้างขึ้นใกล้สถานที่สิ้นพระชนม์ของเจ้าชายคนุต ลาวาร์ด
หลังการสิ้นพระชนม์ของเจ้าชายคนุต ลาวาร์ด ดินแดนของโอบอทริเทสถูกแบ่งระหว่างพรีบิสลาฟแห่งวาเกรียและนิคล็อต (ค.ศ. 1090-1160) ทั้งสองเป็นหัวหน้าเผ่าโอบอทริเทส บางแหล่งข้อมูลพิจารณาว่าการสิ้นพระชนม์ของเจ้าชายคนุตเป็นการวางแผนฆาตกรรมที่พระเจ้ามักนุสก่อขึ้น แต่บางแห่งก็อ้างว่าเป็นแผนการของกษัตริย์นีลส์เอง การสิ้นพระชนม์ของพระองค์ทำให้เกิดสงครามกลางเมืองขึ้นเป็นระลอกจนถึง ค.ศ. 1157 เมื่อจบลงด้วยชัยชนะของพระโอรสของพระองค์ที่ประสูติหลังจากที่พระองค์สิ้นพระชนม์ไปแล้ว คือ พระเจ้าวัลเดมาร์ที่ 1 แห่งเดนมาร์ก ชะตากรรมของเจ้าชายคนุต กอปรกับชัยชนะของพระโอรสเป็นแรงผลักดันให้เจ้าชายคนุตได้รับการประกาศเป็นนักบุญใน ค.ศ. 1170 ตามการรณรงค์ของกษัตริย์วัลเดมาร์ วันสมโภช (Knutsdagen) คือวันคล้ายวันสิ้นพระชนม์ของพระองค์ คือวันที่ 7 มกราคม
พระโอรสธิดา

| นักบุญคนุต ลาวาร์ด> มรณสักขี |
| --- | --- |
เกิด: 12 มีนาคม ค.ศ. 1096 รอสคิลด์, เดนมาร์ก
เสียชีวิต: 7 มกราคม ค.ศ. 1131(1131-01-07) (34 ปี) ริงสเต็ด, เกาะเชลลันด์, เดนมาร์ก
นิกาย: โรมันคาทอลิก
เป็นนักบุญ: ค.ศ. 1169  โดย สมเด็จพระสันตะปาปาอเล็กซานเดอร์ที่ 3
วันฉลอง: 7 มกราคม
สัญลักษณ์: อัศวินถือพวงมาลา หอกและถ้วยซีโบเรียม
องค์อุปถัมภ์: เกาะเชลลันด์, เดนมาร์ก
เจ้าชายคนุต ลาวาร์ดเสกสมรสกับเจ้าหญิงอิงเงอบอร์กแห่งเคียฟ พระราชธิดาในมิสทิสลาฟที่ 1 แห่งเคียฟกับเจ้าหญิงคริสตินา อิงเงอสด็อทเทอร์แห่งสวีเดน ทั้งสองพระองค์มีโอรสธิดา 4 พระองค์
มาร์เกรเธอ คนุตสแด็ทเทอร์แห่งเดนมาร์ก เสกสมรสกับสติก วิททาเล็ด
คริสตินา คนุตสแด็ทเทอร์แห่งเดนมาร์ก (ประสูติ ค.ศ. 1118) เสกสมรส ค.ศ. 1133 กับพระเจ้ามักนุสที่ 4 แห่งนอร์เวย์
คาทารีนา คนุตสแด็ทเทอร์แห่งเดนมาร์ก เสกสมรสกับพริสลาฟ-ไฮน์ริช โอรสในนิคล็อต เจ้าชายแห่งโอบอทริเทส
พระเจ้าวัลเดมาร์ที่ 1 แห่งเดนมาร์ก (ประสูติ ค.ศ. 1131)
แหล่งข้อมูล

Susanne Schurr (1992). "Knud Lavard, Jarl in Schleswig".  ใน Bautz, Traugott (บ.ก.). Biographisch-Bibliographisches Kirchenlexikon (BBKL) (ภาษาเยอรมัน). Vol. 4. Herzberg: Bautz. cols. 183–186. ISBN 3-88309-038-7.
Attwater, Donald and Catherine Rachel John (1993) The Penguin Dictionary of Saints. 3rd edition. (New York: Penguin Books) ISBN 0-14-051312-4
Mortensen, Lars Boje (2006) The Making of Christian Myths in the Periphery of Latin Christendom (Ca. 1000-1300) (Museum Tusculanum Press) ISBN 978-87-635-0407-2
เว็บไซต์อ้างอิง

Sankt Knud Lavard skole
Sankt Knud Lavard Kirke
Crucifix for Knud Lavard[ลิงก์เสีย]
Piotr Boroń, Kanut Laward - Rex Obodtitorum. Kontrowersje wokół tytulatury duńskiego księcia, władcy słowiańskich plemion
| ก่อนหน้า |  | คนุต ลาวาร์ด |  | ถัดไป |
| --- | --- | --- | --- | --- |
| โอลาฟ |  |   เอิร์ล/ดยุกแห่งจัตแลนด์ใต้  (ค.ศ. 1120 - ค.ศ. 1131) |  | มักนุส นีลส์เซน |
กวินพนธ์ พาณิชย์พงส์

| กวินพนธ์ พาณิชย์พงส์ |
| --- | --- |
ชื่อเกิด: เอกประพันธ์ พาณิชย์พงส์
เกิด: 11 พฤษภาคม พ.ศ. 2521 (46 ปี)
อาชีพ: นักร้อง นักแสดง
สังกัด: อาร์เอส
กวินพนธ์ พาณิชย์พงส์ (เกิด 11 พฤษภาคม พ.ศ. 2521) หรือที่รู้จักในชื่อ กำปั้น บาซู เป็นนักร้อง นักแสดง นักเต้นชาวไทย และเป็นอดีตสมาชิกวงบาซู
ประวัติ

กวินพนธ์เกิดเมื่อวันที่ 11 พฤษภาคม พ.ศ. 2521 มีชื่อจริงเมื่อแรกเกิดว่า เอกประพันธ์ พาณิชย์พงส์ ก่อนจะเปลี่ยนมาเป็น พีระ คริชณะ และกวินพนธ์ในปัจจุบัน จบการศึกษาระดับประถมศึกษาจากโรงเรียนบรรพตวิทยา ระดับมัธยมศึกษาจากโรงเรียนบางมดวิทยา และระดับปริญญาตรีจากมหาวิทยาลัยนานาชาติสแตมฟอร์ดในสาขาบริหารธุรกิจ
เข้าสู่วงการ

กวินพนธ์เริ่มต้นเข้าสู่วงการบันเทิงจากการเป็น 1 ในสมาชิกของวงบาซูเมื่อปี พ.ศ. 2541 โดยก่อนหน้านั้นเขาเคยเป็นนักร้องอาชีพตามผับมาก่อน หลังจากที่บาซูยุบวงในปี พ.ศ. 2545 เนื่องจากเด็บบี้ เดบาร่าห์ ซี น้องเล็กของวงเดินทางไปเรียนต่อที่ต่างประเทศ ทางเฮียฮ้อ สุรชัย เชษฐโชติศักดิ์ จึงให้เขาและน้อง ๆ อีก 5 คนออกอัลบั้มในนาม แดนซ์อาร์มี่ โดยเป็นการนำเพลงของบาซูที่กำลังจะออกแต่ไม่ได้ออกมาทำใหม่ทั้งหมด 2 ชุด หลังจากหมดสัญญากับอาร์เอส เขาเดินทางไปต่างประเทศเพื่อร้องเพลงตามร้านอาหารอยู่ 2–3 ปี
หลังจากเดินทางกลับเมืองไทย เขากลับมาทำเพลงซิงเกิลเดี่ยวแต่ไม่ประสบความสำเร็จ ในระหว่างนั้นเขาก็ถ่ายแบบแนวเซ็กซี่ไปด้วย ต่อมาจึงได้เข้าสู่วงการแสดงเริ่มจากการแสดงภาพยนตร์เรื่องเด็กเดนของค่ายพระนครฟิลม์เมื่อปี พ.ศ. 2548 โดยรับบทเป็น เต้ย ตามมาด้วยละครเรื่องใจแจ๋วกับเรือจิ๋วทางช่อง 7 เมื่อปี พ.ศ. 2550 ก่อนจะหายไปจากหน้าจอทีวี ระหว่างนั้นเขาก็รับงานถ่ายแบบ จนกระทั่งปี พ.ศ. 2556 เขาจึงได้กลับมาเล่นละครอีกครั้งในเรื่องแค้นเสน่หาของไก่ วรายุฑ มิลินทจินดา ทางช่อง 3 ผ่านการติดต่อของรุ่นพี่ที่สนิทกับไก่ วรายุฑ โดยรับบทเป็น ยอด บ่าวใบ้ผู้ซื่อสัตย์ และทำให้เป็นที่ถูกพูดถึง ตามมาด้วยการพลิกมารับบทร้ายครั้งแรกในซีรีส์ชุดเลือดมังกรเรื่อง เสือ เมื่อปี 2558 ในบท โชคทวี บอดี้การ์ดที่พยายามลอบฆ่าเจ้านายตัวเองอย่างอนันดา เอเวอริ่งแฮม เพื่อขึ้นเป็นใหญ่ และมีผลงานเรื่อยมาจนถึงปัจจุบัน
การเมือง

กวินพนธ์เริ่มต้นเข้าสู่แวดวงการเมืองจากการเข้าร่วมงานกับพรรครวมแผ่นดิน และในการเลือกตั้งสมาชิกสภาผู้แทนราษฎร ปี พ.ศ. 2566 เขาได้ลงสมัครรับเลือกตั้งแบบบัญชีรายชื่อในลำดับที่ 7 แต่ไม่ได้รับเลือกตั้ง
ผลงาน > ภาพยนตร์

| ปี | เรื่อง | ค่าย | แสดงเป็น | หมายเหตุ |
| --- | --- | --- | --- | --- |
| 2548 | เด็กเดน | พระนครฟิลม์ | เต้ย |  |
| 2558 | พรหมจรรย์ สวยพันธุ์สยอง | TEN | ยิม |  |
| 2561 | ๔๐๐ นักรบขุนรองปลัดชู |  |  |  |
ผลงาน > ละครโทรทัศน์

| ปี | เรื่อง | ช่อง | ค่าย | แสดงเป็น | หมายเหตุ |
| --- | --- | --- | --- | --- | --- |
| 2550 | ใจแจ๋วกับเรือจิ๋ว | ช่อง 7 | 559 ออนแอร์ |  | ละครเรื่องแรก |
| 2556 | แค้นเสน่หา | ช่อง 3 | ฮูแอนด์ฮู | ยอด |  |
| 2557 | ดาวเคียงเดือน | ช่อง 3 HD | บรอดคาซท์ ไทย เทเลวิชั่น | แม็กซ์ | รับเชิญ |
| 2558 | บางระจัน | ช่อง 3 HD | บรอดคาซท์ ไทย เทเลวิชั่น | แยจออากา | แม่ทัพพม่าคนที่ 5 ที่ยกมาตีค่ายบางระจัน |
| 2558 | เสือ (เลือดมังกร) | ช่อง 3 HD | แอคอาร์ต เจเนเรชั่น | โชคทวี | ตัวร้าย |
| 2559 | บุษบาหน้าตลาด | ช่อง 3 HD | สเต็ปออนเวิร์ค | พนัส | ตัวร้าย |
| 2560 | เขี้ยวราชสีห์ | ช่อง 3 HD | สเต็ปออนเวิร์ค | วาคู |  |
จักรพรรดิกง

จักรพรรดิกงตี้ (Gong Di) สามารถหมายถึง
จักรพรรดิโจวกงตี้ แห่งราชวงศ์โฮ่วโจว ในยุคห้าราชวงศ์สิบอาณาจักร (ค.ศ. 952 - 960)
จักรพรรดิซ่งกงตี้ หรือ ซ่งกงจง แห่งราชวงศ์ซ่ง (ค.ศ. 1274-1276)
คนัสนันท์ นักตะเฆ่

| คนัสนันท์ นักตะเฆ่ |
| --- | --- |
เกิด: 28 กุมภาพันธ์ พ.ศ. 2536 (31 ปี) ภาคียะ นักตะเฆ่
อาชีพ: นักร้อง นักแสดง
ปีที่แสดง: พ.ศ. 2556 -ปัจจุบัน
ผลงานเด่น:  สาริศ รุจิอาภรณ์ (ริศ) - แก้วตาหวานใจ  (2558)    ภูดิส - นารีริษยา  (2561)   กวินทร์,คีริน  - บ่วงอธิฏฐาน  (2560)   แม็กซ์  - ไอ้ข้าวแกง  (2564)   เฮนรี่  - sing again รักอีกครั้ง  (2565)  ฟ้าฟาด  - startup thailand  (2566)
คนัสนันท์ นักตะเฆ่   (ชื่อเล่น:มาร์ค) เป็น นักร้อง นักแสดง นักแสดงชาวไทย
ประวัติ

คนัสนันท์ เกิดเมื่อวันที่ 28 กุมภาพันธ์ พ.ศ. 2536 จบการศึกษาระดับชั้นมัธยมศึกษาจาก โรงเรียนศรีวิกรม์ และปัจจุบันกำลังศึกษาอยู่ที่มหาวิทยาลัยศรีปทุม
โดยเริ่มต้นเข้าวงการด้วยการเต้นโคฟเวอร์แดนซ์เกาหลี กับกลุ่มเพื่อนในนามวง S'Question ซึ่งได้มีโอกาสได้โชว์เต้นในงานคอนเสิร์ตงานหนึ่ง จนมีโมเดลดิ่งมองที่เล็งเห็นความสามารถได้ส่ง มาร์ค คนัสนันท์ ไปเรียนฝึกร้องฝึกเต้นกับค่ายเพลงที่ประเทศเกาหลีใต้นาน 2 ปี แต่ในช่วงที่ฝึกกลับเกิดอุบัติเหตุได้รับบาดเจ็บที่เท้า จึงทำให้ทุกอย่างหยุดลงและเดินทางกลับประเทศไทย
และนอกจากนี้ยังเคยออกซิงเกิลแรกคือเพลง Tonight ซึ่งเป็นเพลงที่มีถึง 3 ภาษา นั่นก็คือ ไทย อังกฤษ และเกาหลี  คือวง MJ (Mark-Jin) เป็นการรวมตัวของศิลปินชาวไทย มาร์ค คนัสนันท์ และเกาหลี ซึ่งก็คือ จิน จูฮย็อง เมื่อปี 2556
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 3HD33
| ปี | เรื่อง | บทบาท |
| --- | --- | --- |
| 2558 | แก้วตาหวานใจ | สาริศ รุจิอาภรณ์ (ริศ) |
| 2559 | บ่วงอธิฏฐาน | กวินทร์ (ปัจจุบัน) / คิริน (อดีต) |
ละครโทรทัศน์ทั้งหมดด้านล่างนี้ออกอากาศทางช่อง 3SD28
| ปี | เรื่อง | บทบาท |
| --- | --- | --- |
| 2559 | นารีริษยา | ภูดิศ |
ละครโทรทัศน์ทั้งหมดด้านล่างนี้ออกอากาศทางช่อง Thairath TV
| ปี | เรื่อง | บทบาท |
| --- | --- | --- |
| 2564 | ไอ้ข้าวแกง | วสันต์ (แม็กซ์) |
ผลงาน > ซีรีส์

| ปี | เรื่อง | บทบาน | ประเภทบทบาท |
| --- | --- | --- | --- |
| 2558 | จุดนัดภพ | เจต | รับเชิญ |
| 2565 | Sing Again รักอีกครั้ง | เฮนรี่ | แสดงนำ |
ผลงาน > เพลงประกอบละคร

| ปี พ> ศ. | ละคร | สถานีโทรทัศน์ | เพลง | ออกอากาศ | หมายเหตุ |
| --- | --- | --- | --- | --- | --- |
| พ.ศ. 2564 | ไอ้ข้าวแกง | Thairath TV | คืนของเธอ ร้องคู่กับ ธารดี วัฒนเจริญ | YouTube:TwinFlame : ทวินเฟลม |  |
| พ.ศ. 2564 | ไอ้ข้าวแกง | Thairath TV | lemme move ร้องคู่กับ ศตายุ โปลิตานนท์ | YouTube:TwinFlame : ทวินเฟลม |  |
| พ.ศ. 2564 | ไอ้ข้าวแกง | Thairath TV | สุข ร้องคู่กับ ศตายุ โปลิตานนท์ | YouTube:TwinFlame : ทวินเฟลม |  |
| พ.ศ. 25 |  | ช่อง |  | YouTube: |  |
แหล่งข้อมูลอื่น

คนัสนันท์ นักตะเฆ่ ที่อินสตาแกรม
ความละเอียด

ความละเอียด หรือ ความคมชัด (resolution) เป็นปริมาณอย่างหนึ่งซึ่งใช้ในหลากหลายสาขาวิชา
ความละเอียด (เสียง) - ปริมาณที่บอกคุณภาพเสียงดิจิทัล
ความละเอียด (โครมาโทกราฟี) - ระยะห่างระหว่างจุดยอดในโครมาโทแกรม
ความละเอียดการแสดงผลกราฟิก - ความละเอียดในการแสดงผลของจอภาพ
ความละเอียดภาพ - ปริมาณที่บอกว่าภาพนั้นมีจำนวนจุดหรือพิกเซลมากแค่ไหน
ความละเอียดเชิงมุม - ความสามารถของตัวรับรู้ เพื่อแยกแยะวัตถุขนาดเล็ก
ความละเอียดเชิงแสง - ความสามารถของระบบเชิงแสงในการแยกแยะ ค้นหา หรือบันทึกรายละเอียด
ความละเอียดเชิงสเปกตรัม - ความสามารถของระบบเชิงแสงในการแยกแยะคลื่นความถี่ต่าง ๆ
ความละเอียดเชิงพื้นที่ - ความกว้างของพิกเซลบนพื้น
ความละเอียดของสเปกโทรมิเตอร์ - ความสามารถในการแยกความแตกต่างของพลังงานสองชนิดที่ใกล้กัน
ความละเอียดเชิงเวลา - ความหมายใกล้เคียงกับ อัตราเฟรม
ดูเพิ่ม

กำลังแยกชัด
ความละเอียดภาพ

ความละเอียดภาพ (image resolution) เป็นค่าตัวเลขที่ระบุความหนาแน่นของจำนวนพิกเซลในภาพบิตแมป
กล่าวอีกนัยหนึ่ง ความละเอียดของเส้นตารางที่แสดงภาพเรียกว่าความละเอียดภาพ และโดยทั่วไปจะแสดงเป็นตัวเลขว่าภาพแบ่งละเอียดแค่ไหนต่อหน่วยหนึ่งนิ้ว
ความแตกต่างในความละเอียด
หน่วย

โดยทั่วไปหน่วยที่ใช้บ่อยที่สุดคือ จุดต่อนิ้ว (dots per inch, dpi) นอกจากนี้ยังมีแนวคิดที่คล้ายกัน ได้แก่ พิกเซลต่อนิ้ว (pixels per inch, ppi) และ เส้นต่อนิ้ว (lines per inch, lpi) โดย dpi จะใช้บอกสมบัติของอุปกรณ์ เช่น เครื่องกราดภาพ ส่วน ppi และ lpi ส่วนใหญ่จะใช้ในวัตถุที่แสดงหรือพิมพ์ชุดของเส้นเป็นพื้นผิว ไม่สามารถเปรียบเทียบค่าเหล่านี้ได้โดยตรง นอกจากหน่วยเหล่านี้แล้ว ยังมีหน่วยที่เรียกว่า พิกเซลต่อเมตร (pixels per meter, ppm) ซึ่งไม่ได้พบเห็นได้ทั่วไป หน่วยนี้ใช้ภายในในรูปแบบไฟล์รูปภาพเช่น BMP และ PNG แต่เนื่องจากโปรแกรมประยุกต์การแสดงภาพส่วนใหญ่มักจะแสดงผลโดยแปลงหน่วย ppm เป็นหน่วย ppi ผู้ใช้ทั่วไปจึงมักจะไม่จำเป็นต้องใส่ใจตรงนี้
ความสัมพันธ์ระหว่างความยาวและจำนวนพิกเซลแสดงได้ด้วยสูตรต่อไปนี้
ความสัมพันธ์นี้จำเป็นต่อการวาดภาพที่มีขนาดเท่ากันบนอุปกรณ์ที่มีความละเอียดต่างกัน
ความส่องสว่าง (ทัศนศาสตร์)

บทความนี้เกี่ยวกับปริมาณทางแสงที่มีหน่วยเป็นลักซ์ สำหรับความหมายอื่น ดูที่ ความส่องสว่าง
| ความส่องสว่าง |
| --- | --- |
สัญลักษณ์ทั่วไป: E, Ev
หน่วยเอสไอ: ลักซ์ (lx)
มิติ: L-2 J
ความส่องสว่าง (illuminance) คือค่าฟลักซ์ส่องสว่างที่ตกกระทบลงบนพื้นที่หน่วยหนึ่ง เป็นปริมาณทางกายภาพที่ใช้ในการวัดแสงที่ส่องสว่างบนพื้นผิวของวัตถุ เป็นหนึ่งในปริมาณทางจิตฟิสิกส์ ที่แสดงถึงปริมาณที่มนุษย์รับรู้ หน่วย SI ที่ใช้คือ ลักซ์ (สัญลักษณ์: lx) หรือลูเมนต่อตารางเมตร (สัญลักษณ์: lm m-2)
คำนิยาม

เมื่อพิจารณาพื้นที่ขนาดเล็ก ΔS บนพื้นผิวของวัตถุ และให้ Φ(ΔS) เป็นฟลักซ์ส่องสว่างที่ตกกระทบบนพื้นที่ขนาดเล็ก ΔS แล้ว ค่าความส่องสว่างนิยามได้ว่าเป็น
E=\lim _{\Delta S\to 0}{\frac {\Phi (\Delta S)}{\Delta S}}={\frac {d\Phi }{dS}}
คุณสมบัติ

ความส่องสว่างเป็นตัวบ่งชี้ว่าวัตถุนั้นสว่างมากน้อยเพียงใด และใช้เพื่อระบุความส่องสว่างของโต๊ะหรือห้อง ดังที่แสดงในรูปด้านขวา หากวัตถุที่ส่องสว่างไม่ตั้งฉากกับลำแสงแต่เอียงเข้าหาวัตถุที่ส่องสว่างก็จะมืด ความแตกต่างระหว่างความส่องสว่างและฟลักซ์ส่องสว่างนั้นคือต้องคำนึงถึงพื้นที่ของวัตถุที่ส่องสว่างหรือไม่ ตัวอย่างเช่น ถ้าแสงจากหลอดไฟฟ้ามีค่าฟลักซ์ส่องสว่างเดียวกัน หนังสือที่อยู่ห่างออกไปจะมืดกว่าหนังสือที่อยู่ใกล้ นั่นเพราะค่าความส่องสว่างต่ำ ด้วยเหตุนี้จึงใช้หน่วยลักซ์เพื่อระบุปริมาณแสงบนโต๊ะ ในขณะที่ใช้หน่วยแคนเดลากับหลอดไฟที่เป็นแหล่งกำเนิดแสง
ตัวอย่างค่าความส่องสว่าง

เพื่อให้เห็นภาพชัด ค่าความส่องสว่างของสภาพแวดล้อมที่เจอได้ในชีวิตประจำวันอาจแสดงได้ดังตารางนี้
| สภาพแวดล้อม | ความส่องสว่าง (ลักซ์) |
| --- | --- |
แสงแดดจัด: 100,000
ฟ้าครึ้ม: 500~6,000
วาดภาพ: 600
อ่านหนังสือ: 500
เล่นกีฬาตอนกลางคืน: 400
ในห้องทำงาน: 300
ไฟตามถนน: 5
พระจันทร์เต็มดวง: 0.2
แสงดาว: 0.0003
ดูเพิ่ม

แสง
ฟลักซ์ส่องสว่าง
ความเข้มของการส่องสว่าง
ความส่องสว่าง
ชิกิ อาโอกิ

| ชิกิ อาโอกิ |
| --- | --- |
青木 志貴
เกิด:  (1990-01-14) 14 มกราคม ค.ศ. 1990 (34 ปี) จังหวัดโทยามะ ประเทศญี่ปุ่น
อาชีพ: นักพากย์
องค์การ: KD เอนเทอร์เทนเมนต์
ส่วนสูง: 162 ซม.
ชิกิ อาโอกิ (青木 志貴, 14 มกราคม 1990 -) เป็นนักพากย์ นักแสดงละครเวที และ ผู้ดำเนินรายการ ชาวญี่ปุ่นเกิดที่ จังหวัดโทยามะ สังกัด KD เอนเทอร์เทนเมนต์
ผลงานพากย์

ไอดอลมาสเตอร์ ซินเดอเรลลาเกิร์ลส์ (นิโนมิยะ อาสึกะ)
เอเดนส์ซีโร่ (โฮมุระ โคเง็ตสึ)
ผลไม้วิวัฒนาการ: ชีวิตผู้ชนะแบบไม่ทันตั้งตัว (โรนา คิริซัส)
จอมขมังเวทย์ออร์เฟน (ร็อตเตชา)
เรย์ไวท์ จอมเวทดาบเหมันต์ (มาเรีย แบรดลีย์)
ยอดผู้กล้า helck (อัสตา)
หน้ากากเดนนรก (นิเสะ มายุโกะ)
การโจมตีอัรบีล พ.ศ. 2567

| เหตุโจมตีด้วยขีปนาวุธในประเทศอิรักและซีเรีย พ> ศ. 2567 |
| --- | --- |
ส่วนหนึ่งของ ความขัดแย้งเคิร์ด-อิหร่าน, ความขัดแย้งอิหร่าน-อิสราเอล, และ การโจมตีโดยอิหร่านต่อกองทหารอเมริกันในอิรักและซีเรีย
ชนิด: การโจมตีด้วยขีปนาวุธและโดรน
ตำแหน่ง: อัรบีล, เคอร์ดิสถานอิรัก, อิรัก 36°18′18″N 44°07′56″E﻿ / ﻿36.30500°N 44.13222°E﻿ / 36.30500; 44.13222
โดย: รัฐบาลอิหร่าน
เป้าหมาย: สำนักงานใหญ่ของ มอสสาด ของอิสราเอลในอิรัก (การอ้างสิทธิ์ของอิหร่านถูกปฏิเสธโดยอิรักและอิสราเอล) และฐานที่มั่นของผู้ก่อการร้ายในซีเรีย
วันที่: 15 มกราคม ค.ศ. 2024 (2024-01-15) 11:36 นาฬิกา (UTC+03:00)
ผู้ลงมือ: กองพิทักษ์ปฏิวัติอิสลาม
ผู้สูญเสีย: 4 คน ถูกสังหาร 17 คน ได้รับบาดเจ็บ
เมื่อวันที่ 15 มกราคม ค.ศ. 2024 อิหร่านได้ปฏิบัติการโจมตีทางอากาศและโดรนหลายครั้งภายในอิรักและซีเรีย โดยอ้างว่าได้กำหนดเป้าหมายไปที่สำนักงานใหญ่ระดับภูมิภาคของมอสซาด หน่วยข่าวกรองอิสราเอล และฐานที่มั่นของกลุ่มก่อการร้ายหลายแห่งเพื่อตอบโต้เหตุระเบิดในเคอร์มอนเมื่อวันที่ 3 มกราคม สำหรับ ซึ่งกลุ่มรัฐอิสลามต้องรับผิดชอบ อัรบีล ซึ่งเป็นเมืองหลวงของเคอร์ดิสถานของอิรัก ตกเป็นเป้าหมายของขีปนาวุธ 11 ลูกจากทั้งหมด 15 ลูกที่ถูกยิง ขีปนาวุธที่เหลืออีก 4 ลูกมุ่งเป้าไปที่เขตผู้ว่าการอิดลิบของซีเรีย โดยกำหนดเป้าหมายไปยังพื้นที่ที่ฝ่ายค้านซีเรียยึดครอง ในเมืองอัรบีลได้มีพลเรือน 4 คนเสียชีวิตและบาดเจ็บอีก 17 คน
ภูมิหลัง

บทความหลัก: เหตุระเบิดในเคร์มอน
เมื่อวันที่ 3 มกราคมค.ศ. 2024 ได้มีพิธีรำลึกถึงการลอบสังหารกอเซม โซเลย์มอนี ที่สุสานในเมืองเคอร์มอน ประเทศอิหร่าน ต่อมาได้เกิดโจมตีด้วยระเบิด 2 ครั้ง การโจมตีดังกล่าวทำให้มีผู้เสียชีวิตอย่างน้อย 94 ราย และบาดเจ็บอีก 284 ราย ต่อมากลุ่มรัฐอิสลามได้ออกมาอ้างความรับผิดชอบต่อการโจมตีดังกล่าว แอลี ฆอเมเนอี ผู้นำสูงสุดของอิหร่านได้ให้คำมั่นว่า "จะตอบโต้อย่างหนัก" ต่อการโจมตีดังกล่าว และประกาศว่าผู้ที่รับผิดชอบ "จะเป็นเป้าหมายที่ชัดเจนของการปราบปราม และเป็นเพียงการลงโทษนับจากนี้เป็นต้นไป"
ผลสืบเนื่อง

บทความหลัก: เหตุโจมตีด้วยขีปนาวุธในประเทศปากีสถาน พ.ศ. 2567
หนึ่งวันหลังจากการโจมตีในอิรักและซีเรีย อิหร่านได้โจมตีด้วยขีปนาวุธต่อเนื่องหลายครั้งในปากีสถาน โดยอ้างว่าได้กำหนดเป้าหมายไปที่กลุ่มญัยชุลอัดล์ซึ่งเป็นกลุ่มติดอาวุธบาโลจที่อ้างความรับผิดชอบต่อเหตุระเบิดเมื่อปี 2019 ในอิหร่าน การโจมตีเหล่านี้ได้ถูกประณามโดยรัฐบาลปากีสถาน ต่อมาได้เนรเทศเอกอัครราชทูตอิหร่านออกจากกรุงอิสลามาบัด และระบุว่าการโจมตีดังกล่าวได้สังหารเด็ก 2 คนในแคว้นบาโลชิสถาน และต่อมาได้ให้คำมั่นว่าจะตอบโต้ต่อการละเมิดน่านฟ้าของปากีสถานของอิหร่าน
ชิกิซากุระ

| --- | --- |
ชิกิซากุระ

シキザクラ (Shikizakura)
แนว: บันเทิงคดีแนววิทยาศาสตร์
สร้างโดย: Sublimation
มังงะ
เขียนโดย: ฮานาโกะ อาโอกิ
สำนักพิมพ์: ฟูตาบาชะ
นิตยสาร: Monthly Action
กลุ่มเป้าหมาย: เซเน็ง
วางจำหน่ายตั้งแต่: 25 ธันวาคม พ.ศ. 2563 – ปัจจุบัน
จำนวนเล่ม: 1
อนิเมะโทรทัศน์
กำกับโดย: ชินยะ ซูไง (Chief) โก คูโรซากิ
อำนวยการโดย: โทโมยาซุ นิชิมูระ
เขียนบทโดย: นารูกิ นางากาวะ
ดนตรีโดย: ทากูมิ ไซโต
สตูดิโอ: Sublimation
เครือข่าย: NNS (Chukyo TV, NTV, ABS, FBS)
ฉาย:  10 ตุลาคม พ.ศ. 2564  –  26 ธันวาคม พ.ศ. 2564
ตอน: 12
ชิกิซากุระ (ญี่ปุ่น: シキザクラ; โรมาจิ: Shikizakura) เป็นซีรีส์อนิเมะโทรทัศน์ ร่วมผลิตโดยช่อง Chukyo TV และสตูดิโอแอนิเมชัน Sublimation ซีรีส์อนิเมะกำกับโดยโก คูโรซากิ โดยมีชินยะ ซูไงเป็นหัวหน้าผู้กำกับ ออกแบบตัวละครโดยมานาบุ นากาทาเกะ ออกอากาศตั้งแต่เดือนตุลาคมถึงธันวาคม พ.ศ. 2564
แหล่งข้อมูลอื่น

เว็บไซต์ทางการ (ญี่ปุ่น)
ชิกิซากุระ (อนิเมะ) ที่เครือข่ายข่าวอนิเมะ
คัตเอาท์

คัตเอาท์ อาจหมายถึง
สะพานไฟ (Cut-out หรือ Circuit breaker)
ป้ายคัตเอาท์ หรือ ป้ายโฆษณา (Sign board)
ชิกูเซ็ง (จังหวัดฟูกูโอกะ)

| ชิกูเซ็ง 筑前町 |
| --- | --- |
เมือง
   ธง
ที่ตั้งชิกูเซ็งในจังหวัดฟูกูโอกะ
ชิกูเซ็งที่ตั้งในประเทศญี่ปุ่น
พิกัด: 33°27′N 130°36′E﻿ / ﻿33.450°N 130.600°E﻿ / 33.450; 130.600
ประเทศ: ญี่ปุ่น
ภูมิภาค: คีวชู
จังหวัด: ฟูกูโอกะ
อำเภอ: อาซากูระ
พื้นที่
 • ทั้งหมด: 67.18 ตร.กม. (25.94 ตร.ไมล์)
ประชากร (31 มีนาคม ค.ศ. 2017)
 • ทั้งหมด: 29,617 คน
 • ความหนาแน่น: 440 คน/ตร.กม. (1,100 คน/ตร.ไมล์)
เขตเวลา: UTC+09:00 (JST)
เว็บไซต์: www.town.chikuzen.fukuoka.jp
ชิกูเซ็ง (ญี่ปุ่น: 筑前町; โรมาจิ: Chikuzen-machi) เป็นเมืองในอำเภออาซากูระ จังหวัดฟูกูโอกะ ประเทศญี่ปุ่น
ในวันที่ 31 มีนาคม ค.ศ. 2017 เมืองนี้มีประชากรประมาณ 29,617 คนและมีความหนาแน่นประชากรอยู่ที่ 437 คนต่อตารางกิโลเมตร รวมแล้วมีพื้นที่ 67.18 ตารางกิโลเมตร
เมืองนี้ก่อตั้งขึ้นในวันที่ 22 มีนาคม ค.ศ. 2005 จากการรวมเมืองมิวะและยาซุในอำเภอเดียวกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Chikuzen, Fukuoka
Chikuzen official website (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
คันฑิโกฏา

| คันฑิโกฏา |
| --- | --- |
นิคมและเมืองเก่าแก่ขึ้นทะเบียน
แคนยอนคันฑิโกฏา
คันฑิโกฏาแสดงแผนที่รัฐอานธรประเทศคันฑิโกฏาแสดงแผนที่ประเทศอินเดีย
พิกัด:  14°48′48″N 78°17′05″E﻿ / ﻿14.813433°N 78.284757°E﻿ / 14.813433; 78.284757
ประเทศ:  อินเดีย
รัฐ: อานธรประเทศ
ตั้ง: ศตวรรษที่ 12
ภาษา
 • ทางการ: ภาษาเตลูกู
เขตเวลา: UTC+5:30 (IST)
PIN: 516434
รหัสโทรศัพท์: 08560
ทะเบียนพาหนะ: AP04
เว็บไซต์: http://aptdc.gov.in/
คันฑิโกฏา (Gandikota) เป็นหมู่บ้าน ป้อมเก่าแก่ และนิคมเก่าแก่บนฝั่งขวาของแม่น้ำเปนนา ในรัฐอานธรประเทศ ในประวัติศาสตร์เคยเป็นศูนย์กลางของจักรวรรดิมากมาย เช่น กัลยาณีจลกุยะ, เปมมสานีนายกะ และรัฐสุลต่านโกลโจนดา และเคยเป็นราชธานีของเปมมสานีนายกะเป็นเวลากว่า 300 ปี เปมมสนี รามลึงค์ นายกะ ได้ก่อสร้างป้อมขนาดมโหฬาร ประกอบด้วยหอคอย 101 หอที่นี่
คัน

คัน อาจหมายถึง
อาการคัน
คันกั้นน้ำ (dike)
ลักษณนาม ของสิ่งของเช่น ร่ม รถยนต์
การรุกที่เคียฟ พ.ศ. 2565

การยุทธเชิงรุกที่เคียฟ เป็นการยุทธ์เชิงรุกระหว่างการรุกรานยูเครนของรัสเซีย พ.ศ. 2565 เพื่อเข้ายึดและครอบครองกรุงเคียฟ เมืองหลวงของประเทศยูเครน และแคว้นที่ล้อมรอบเมือง ในตอนเช้าวันที่ 24 กุมภาพันธ์ กองทัพรัสเซียได้เข้าสู่แคว้นและเข้าปะทะกับกองทัพยูเครน กองบัญชาการของกองทัพยูเครนและกองบัญชาการของรัฐบาลยูเครนนั้นตั้งอยู่ในแคว้น
ในวันที่ 5 มีนาคม ซึ่งเป็นส่วนหนึ่งของการล้อมเชิงยุทธศาสตร์ เมืองบูชา, ฮอสตอแมล, และวอร์แซล ได้ถูกยึดครอง ในวันที่ 9 มีนาคม การควบคุมเมืองอีร์ปิญยังคงมีการต่อสู้ ในวันที่ 29 มีนาคม รัสเซียประกาศว่ากำลังถอนกำลังออกจากพื้นที่เคียฟ ทางการยูเครนยืนยันว่าพวกเขาได้เข้าควบคุมแคว้นเคียฟเกือบทั้งหมดแล้วในวันที่ 2 เมษายน พ.ศ. 2565